ANDREW WOMMACK EVANKELIUMIN ÄÄRELLÄ
Evankeliumin kuulemisesta opetuslapseksi 7/20
Tervetuloa kuulemaan opetusta Jumalan armosta ja rakkaudesta.
―Tervetuloa evankeliumin äärelle.
Tähän asti olen puhunut opetuslapseuden tärkeydestä -
ja siitä, mitä opetuslapseus on. Jatkan opetussarjaani opettamalla, -
mitä opetuslapseksi tuleminen vaatii.
Tulen kertomaan teille joitakin radikaaleja asioita, -
joita joidenkin on vaikea niellä, koska he ovat saaneet toisenlaista opetusta.
Kuitenkin Jumalan sana opettaa juuri näin. Olen innoissani tästä.
Tänään haluan näyttää videon, jonka tv-osastoni on tehnyt.
Se kertoo eräästä opetuslapsesta, jonka teimme täällä.
Tämä on ainutlaatuinen tarina, koska se alkoi täällä Coloradossa, -
kun opiskelijamme tapasivat erään miehen kahvilassa -
ja alkoivat kertoa hänelle Jumalasta ja paranemisesta.
Sitten tämä mies tuli kouluun ja parani täysin fibromyalgiasta, -
ei minun tai opettajien rukousten kautta, vaan näiden opiskelijoiden.
Hän söi 17:ää lääkettä ja oli lähes täysin sidottu kotiinsa.
Opiskelijat, joita opetuslapseutettiin, koskettivat hänen elämäänsä.
Nyt tämä mies ja hänen vaimonsa ovat muuttaneet Intiaan -
ja johtavat raamattukoulua, jonka toiset opiskelijamme ovat perustaneet.
Nyt Lance ja Gerri Weldgen ovat ottaneet tuon koulun vastuulleen.
He tekevät lisää opetuslapsia, jotka toimivat kaikkialla Intiassa.
Tässä on opetuslapseuden voima.
Katsotaan siis tämä video, ja palaan asiaan ohjelman loppuvaiheessa.
Tämä on kertomus Lance Weldgenistä, jolla oli fibromyalgia.
Se kertoo myös Mikesta ja Rosesta, Charis-raamattukoulun oppilaista, -
jotka tapasivat Lancen kahvilassa. Sairaus sai heidät kohtaamaan.
KUPILLINEN PARANEMISTA ― MUKAAN
On todella vaikeaa olla perhe, kun joku perheenjäsen on niin sairas.
Se oli musertavaa perheellemme ja erityisesti lapsillemme.
Isäni ei ollut vahva mies, hän oli aina sairas.
Kävin monella lääkärillä ja sain fibromyalgiadiagnoosin.
Fibromyalgia leviää epidemian tavoin. USA:ssa sitä sairastaa 3―6 miljoonaa.
Joka viideskymmenes siis kärsii siitä.
Sairauden aiheuttajaa ei tiedetä, eikä siihen siksi ole parannuskeinoa, -
mutta oireita voi lievittää lääkkeillä, joita myydään miljardien arvosta.
Fibromyalgia aiheuttaa kroonista väsymystä -
ja kipuja eri puolilla vartaloa. Käytin paljon lääkkeitä.
Rukoilimme paranemista, mutta haimme apua lääkkeistä.
Hänellä oli 17 eri reseptilääkettä. Se pelotti minua todella.
Olin sidottu kotiin, ja oloni paheni niin, etten voinut käydä töissä.
Ennen sairautta Lance oli toipunut vuosia kestäneestä alkoholismista -
ja halusi auttaa muitakin vapauteen. Hän oli luotettu sielunhoitaja, -
mutta jatkuvat kipu esti häntä toimimasta haluamassaan työssä.
Kuljin ovesta ja näin hänet nojatuolissaan yö toisensa perään.
Se oli hirveää, koska muistin kaikki ne hauskat asiat, joita teimme yhdessä -
ja yhteisen elämämme, joka oli iloista ja aktiivista.
Tulin talomme takana olevan puiston viereen.
Puistossa oli pariskunta, joka käveli käsi kädessä.
Kuvittelin, että siinä olimme Lance ja minä, mutta tajusin, -
ettei Lance ehkä enää olisikaan rinnallani.
Pysäytin auton ja jäin sinne istumaan ja itkemään.
Eräänä päivänä otin niin paljon lääkkeitä, että jaksoin nousta -
ja ajaa läheiseen kahvilaan, jossa kävin aina välillä.
Olin siellä pari tuntia, kunnes oli aika palata kotiin makaamaan.
Menimme aina kahvilaan opiskelemaan koulun jälkeen.
Olimme siellä eräänä päivänä lukemassa ja valmistelemassa tunteja.
― Huomasin huoneen toisella puolella parin istumassa vastakkain -
Raamatut esillä.
Ajattelin, että siellä istui hyviä ihmisiä.
Lance kulki pöytämme ohi, katsoi meitä ja näki Raamattumme.
Hän sanoi: "Tepä luette hyvää kirjaa!"
Juttelimme hetken siitä, miten hyvä Sana oli.
Sitten hän palasi pöytäänsä. Kun hän lähti liikkeelle, -
näimme selvästi, että hänellä oli kovat kivut.
Palasimme sinne monta kertaa.
― Mies tuli luokseni ja sanoi: -
"Näen, että sinulla on vaikeuksia, haluaisitko kertoa siitä?"
Hän kyseli kysymyksiä. Olin otettu siitä, että asiani kiinnostivat häntä.
― Kerroimme, että olimme Charis-raamattukoulussa.
Kerroimme saamastamme opista, -
että Jumala haluaa parantaa ja että Hän armossaan lähetti Kristuksen -
kuolemaan ristille, jotta saisimme terveyden. Pyysin Lancea koululle.
En halunnut rukoilla hänen puolestaan kahvilassa.
Koin, että hän tarvitsi opetusta.
Hän lupasi tulla, ja saimme hänen puhelinnumeronsa.
Soitimme hänelle ja kutsuimme häntä, mutta hän ei voinut tulla.
Hänen vaimonsa soitti myöhemmin ja kertoi, että hänellä oli pahat kivut.
― En päässyt sängystä ylös tuona päivänä, koska minuun koski niin.
― Tajusimme, ettei vihollinen halunnut hänen tulevan.
― Kertasimme joitakin työkaluja varmistaaksemme, ettei se toistuisi.
― Aloimme herättää hänet viideltä aamulla.
Hän ei halunnut apua, vaan hän halusi mennä itse.
― Tapasin Miken aulassa, ja hän kertoi, mille luennoille oli menossa.
― Sanoimme, että tuntien jälkeen rukoilisimme hänen paranemistaan.
Siellä opetettiin asioita, joita en ollut koskaan kuullut -
saarnattavan seurakunnassa tai opetettavan missään.
En ollut kuullut kenenkään puhuvan siitä, vaan se oli täysin uutta.
Mike lähetti minut viimeiselle oppitunnille ja sanoi, -
että sen jälkeen rukoilisimme.
― Veimme hänet tyhjään luokkaan ja istuimme yhdessä alas.
Selitimme hänelle, mitä Sanassa sanotaan paranemisesta, -
siitä, että Jumala halusi tehdä hänet terveeksi juuri nyt -
ja siitä, miten Kristus oli maksanut siihen vaadittavan hinnan.
Hän kysyi tärkeän kysymyksen. Hän kysyi minulta, -
oliko sisälläni jotain, joka esti minua ottamasta paranemista vastaan.
Herra sanoi minulle, että hän ei ehkä kokenut olevansa tarpeeksi arvokas.
Kysyin: "Uskotko, että olet tarpeeksi arvokas paranemaan?" "En tiedä."
Se kosketti minua. Ensin ajattelin, toki uskoin olevani arvollinen, -
mutta sitten rehellisyys tuli mukaan ja tiesin, että tämä oli ongelmani.
Rukoilin hänen sydämensä puolesta ja että kaikki valheet, -
jotka sinne oli kirjoitettu, pyyhittäisiin pois.
Näin, kuinka Jumala kirjoitti sanan "poika" hänen sydämensä päälle.
Se kosketti häntä syvästi.
Kahvilassa Mike oli kysynyt: "Oletko pyytänyt Jeesusta parantamaan?"
Sanoin: "Totta kai, pyydän sitä lähes päivittäin."
En kuitenkaan ollut koskaan pyytänyt parantumista tällä tavalla.
― Huomasimme, että Lance kamppaili edelleen arvottomuuden kanssa.
― En ollut edes tiennyt, että syvällä sisälläni oli kuin iso kasa hiiliä.
Tuossa hetkessä tajusin sen olevan siellä ja halusin päästää siitä irti.
Heti kun tein sen, rukous jatkui. Paraneminen alkoi kehossani.
He puhuivat suoraan keholleni.
― Käskin kipua lähtemään.
― Hän teki asioita, joista en ollut kuullutkaan. Hän ajoi saatanan ulos, -
samoin sairauden hengen, ja puhui suoraan fibromyalgialle.
Hän käski kehoni alkaa taas toimia sellaisena kuin Jumala oli sen luonut.
Hän käski kehoni tehdä näitä asioita ja otti siitä vallan.
Hän käski näiden asioiden lähteä.
En ollut koskaan kuullut mitään sellaista muissa seurakunnissa.
― Kun olimme valmiit, pyysin Lancea nousemaan ylös.
Miltä tuntuu?
Minun ei tarvinnut tukeutua tuolin käsinojiin, vaan nousin normaalisti.
Hän käski minun nousta, ja nousin.
Yllätyin siitä, että se kävi niin helposti.
Hän käski minua tutkimaan kehoni läpikotaisin, ja tein sen.
Sitten huomasin sen.
En tunne lainkaan kipua.
En tunne lainkaan kipua!
Kipuni olivat täysin poissa tuossa hetkessä.
Aloin huutaen ylistää Herraa, ja hekin ylistivät Häntä.
Olin niin iloinen.
Ylistys Jumalalle!
Pois alta!
MYÖHEMMIN KOTONA
Pysy paikallasi.
Miltä näyttää? Katsopa tätä!
Mike ja Rosie rukoilivat kanssani siellä, ja olen parantunut.
Ylistys Jumalalle, olen parantunut!
Hän lähti heti aamulla Charikseen. Hän ei malttanut pysyä poissa sieltä.
Parannuttuaan Lance aloitti kokopäiväiset opinnot Chariksessa.
Hänen opintonsa ja uskovan valta sairauksiin osoittautuivat tärkeiksi.
Sain aina välillä kipuja ja ajattelin: "Voi ei, sairaus on palannut."
Se vaihtui heti ajatukseen: "Eikä ole, paholainen vain yrittää hyökätä.
Minun tarvitsee vain käskeä hänet takaisin helvettiin, josta hän tuli."
Ei tarvinnut taistella, käskin vain.
Olin tankannut niin paljon Sanaa, että tiesin, mitä tehdä.
Minulla on se valta.
Lance valmistui vuonna 2009.
Hän löysi uuden työn sielunhoitajana miesten "Uusi elämä" -ohjelmasssa.
Se oli osa Chariksen opiskelijoiden perustamaa pelastusjärjestöä, -
vuoden asuinohjelma asunnottomille ja riippuvuuksista kärsiville.
Tämä on todella otollinen palvelukenttä.
Saan johdattaa ihmisiä ottamaan Herran vastaan.
Ihmisiä tulee uskoon parin viikon välein, ja saan johtaa heitä -
Pyhän Hengen kasteeseen. On hienoa olla mukana tässä.
Lance hoitaa sieluja kuten ennenkin, mutta nyt Pyhän Hengen voimassa.
Ohjelmassa hän näkee paranemis- ja eheytymisihmeitä viikoittain.
Vihollinen yrittää tuhota meidät ja varastaa meiltä sairauden kautta.
Ymmärrettyään suhteen Jumalaan kunnolla Lance on huomannut, -
että Jumala haluaa parantaa meidät täyteen ja yltäkylläiseen elämään.
Mikä ihme! ― Olen saanut isäni takaisin.
Tiedän, ettemme eroa koskaan, vaan menemme yhdessä taivaaseen.
Eikö olekin uskomatonta! Videossa näytettiin vain Lancen paraneminen -
ja se, mihin hän päätyi raamattukoulun jälkeen.
Lance työskenteli Springs Rescue Mission -ohjelmassamme, -
jonka Charis-raamattukoulun opetuslapset ovat perustaneet.
Springs Rescue Mission on suurin köyhien avustusohjelma -
koko Colorado Springsin kaupungissa.
Kaupunginjohtajakin on sanonut, että he tekevät hienoa työtä.
He jakavat päivittäin ruokaa köyhille, kaikkiaan jo 1,5 miljoonaa ateriaa.
He ovat kaupungin suurin huonekalujen ja tavaroiden jakaja.
He kuntouttavat ihmisiä, ja heillä on vieroitusohjelma, -
joka tarjoaa kuntoutettaville asunnon. Lance toimi siellä sielunhoitajana.
Lance toimi siellä jonkin aikaa, mutta nyt hän ja hänen vaimonsa Gerri -
ovat muuttaneet Intiaan ja ottaneet vastuulleen raamattukoulun, -
jonka opiskelijamme olivat perustaneet pari vuotta aiemmin.
Raamattukoulu toimii Intiassa nyt kolmatta tai neljättä vuotta.
Lance ja Gerri johtavat koulua nyt.
Sen opiskelijat tekevät matkoja sellaisille alueille Intiassa, -
joissa ihmiset eivät ole vielä koskaan kuulleet evankeliumia -
ja ovat syvällä muissa uskonnoissa.
Kun lampeen heitetään yksi kivi, sen aiheuttamat aallot kulkevat kauas.
Opetuslapseuttaminen, jota täällä tehdään, toimii samalla tavalla.
Olen innoissani tästä. Olen nyt näyttänyt teille, -
miltä opetuslapsi näyttää sen sijaan, että olisin opettanut asiasta.
On tärkeää myös näyttää ihmisiä, jotka tekevät tätä, ei vain opettaa.
Yksi pariskunta, Mike ja Rose Gonyer, -
tavoitti yhden miehen kahvilassa, ja heidän kaikkien elämä muuttui, -
samoin kuntoutusohjelmassa olevien ihmisten ja monien intialaisten, -
koska tehtiin opetuslapsia.
ANDREW WOMMACK -UUTISIA
Vuonna 1996 Chariksen opiskelijat alkoivat tarjota leipiä kodittomille -
Coloradon Springsin puistoissa ja siltojen alla.
Pian he ottivat käyttöön huoneen täpötäydestä raamattukoulusta.
He eivät aavistaneet, että siitä syntyisi järjestö, -
jonka budjetti on 2,5 miljoonaa.
Jo 14 vuotta järjestö on rakentanut toivoa ja pelastanut ihmishenkiä.
Se on tarjonnut jo yli 1 450 000 ateriaa nälkäisille ja kodittomille.
Se on avannut ovia parempaan elämään kuntoutusohjelman, -
sielunhoidon ja työharjoittelun avulla.
Ihmiset ovat kuulleet Andrewin sanoman Jumalan rakkaudesta -
ja toimineet sen mukaisesti.
Lisätietoja on nettisivuillamme osoitteessa www.awmi.net.
Muuta elämäsi. Muuta maailma.
Andrewin opetussarja evankelioinnista ja opetuslapseudesta -
on saatavissa CD- tai DVD-levyillä sellaisena kuin se on esitetty tv:ssä, -
mutta ilman suomenkielistä tekstitystä.
Sarjan toinen osa käsittelee sitä, mikä opetuslapsi on.
Se on saatavissa kolmella punnalla, mutta jos sinulla ei ole varaa siihen, -
tarjoamme sen ilmaiseksi.
Voit myös tilata opetussarjan opetuslapseuskurssina.
Kurssin 48 oppituntia on suunniteltu niin, että kuka tahansa -
voi missä ja milloin tahansa tavoittaa ei-uskovia tai opetuslapseuttaa heitä.
Jokaisesta oppitunnista on harjoituksia työkirjassa, -
ja CD-levyn ansiosta voit tulostaa harjoituksia niin paljon kuin haluat.
Tämä hyödyllinen kurssi on saatavissa englanniksi ja espanjaksi.
Kurssin voi myös tilata osana -
evankeliointia ja opetuslapseutta käsittelevää pakettia.
Jos uskot, että meidän tulee tehdä opetuslapsia, ei vain käännyttää, -
kannattaa hankkia koko paketti, johon kuuluu opetuslapseuskurssin lisäksi -
kolme muuta kurssia aiheista "Uusi minä ja Pyhä Henki", -
"Vaivaton muutos" sekä "Henki, sielu ja ruumis".
Paketin kautta sinusta tulee opetus- lapsi ja opit tekemään opetuslapsia.
Paketin listahinta on 70 puntaa, mutta tänään saat sen -
lahjoittamalla 40 puntaa tai enemmän.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Tietoa Andrewin tulevista tapahtumista.
Tule tapaamaan Andrewia ja anna Jumalan sanan muuttaa elämäsi.
Andrew on leirillä Charlottessa 9―14.9.2010 -
sekä leirillä Johnson Cityssä 15.―16.9.2010.
Hän on myös Colorado Springsissä Charis-keskuksessa 30.9.2010 -
ja AWMI-pastorien vuosikonferenssissa 1.―5.10.2010, -
Englannissa AWME-pastorien konferenssissa 22.―24.10.2010, -
seminaarissa Ugandan Kampalassa 26.―27.10.2010 -
sekä seminaarissa Dallasin alueella 8.―10.11.2010.
Lisää tietoa Andrewin tapahtumista -
on osoitteessa www.awme.net.
ENNEN Minulle oli opetettu, -
että Jumala käyttää sairauksia tehdäkseen meistä vahvempia.
Ihmiset sanoivat: "Jumala yrittää opettaa sinulle jotain", -
"Hän ei paranna kaikkia." ― Ihmiset puhuivat seurakunnassa: -
"Jumalalla oli erilainen suunnitelma." ― Odota, kun Jumala nappaa sinut.
Tuntui, että Jumala rankaisi minua.
― Seurakunta, jossa kasvoin, keskittyi vain suorituksiin.
Olin tietämättäni todella lakihenkinen ihminen.
Lakihenkisyys tuhosi minut. ― Minulla oli huono käsitys itsestäni.
Olen aina keskittynyt lakiin. ― Syvällä uskonnossa. ― Kasvoin kirkossa.
Kirkkokuntani oli todella lakihenkinen. ― Olen taustaltani baptisti.
Olen katolilainen. ― Olin saarnaajan lapsi.
Kasvoin lähetyskentällä ja tulin uskoon 4-vuotiaana.
Olen käynyt kirkossa 5-vuotiaasta. ― Pelastuin 8-vuotiaana.
Pelastettu ja jumissa.
JÄLKEEN ― Kuulimme Andrew Wommackista.
Hän torjui sen kaiken Raamatulla. ― Hän selittää Raamattua kauniisti.
Olen päässyt siitä yli sisäisesti. Olen aivan eri ihminen.
Kun vihdoin tajusin totuuden, se oli mahtavaa.
Se on sitä yhä edelleen.
Hänen opetuksensa oli vapauttavaa.
― Se kosketti, koska en tiennyt, ettemme joudu tilille synneistämme.
Raamatussa on nyt järkeä. Hän on uskollinen Raamatun tekstille.
Meidän ei tarvitsekaan suorittaa, että ansaitsisimme suhteen Jumalaan.
Ei uskontoa, vaan suhde.
Kaikki, mitä olen koko ikäni opiskellut, alkoi upota minuun.
Henki sai kaikki asiat järjestymään.
Jokin naksahti, ja yhtäkkiä asioista tuli niin tosia ja ymmärrettäviä.
Sain sisäisen ilmestyksen. ― Istuin sivuhuoneessa ja itkin.
Yhtäkkiä Raamatussa on järkeä. ― Elän Jumalan siunauksissa.
Elämäni muuttui, paremmaksi. ― Elämästä on tullut parempaa.
Elämä on hyvää, kun on toivoa. ― Jumala on vain niin hyvä.
Meillä on elämä, toisin kuin ennen. ― Löysin voiton, jota minulla ei ollut.
Iloitsen hänen antautumisestaan Herralle, koska niitän sen hedelmiä.
Andrew Wommack Ministries muuttaa maailmaa yksi elämä kerrallaan.
MUUTA ELÄMÄSI. MUUTA MAAILMA.
INVESTOI ANDREWIN TYÖHÖN JA CHARIS-RAAMATTUKOULUUN
Suomennos: Anni Lähteenmäki